**2.3. OBLIGAŢIILE CONDUCĂTORILOR DE AUTOVEHICULE**

Legiuitorul, pentru a proteja omul de anumite acţiuni care nu sunt conforme cu normele de conduită corespunzătoare, a emis o serie de acte normative cu privire la circulaţia pe drumurile publice.

Circulaţia rutieră în condiţii de siguranţă şi fluenţă se poate realiza ţinând seama de drepturile, obligaţiile şi răspunderile care revin participanţilor la trafic.

În desfăşurarea circulaţiei rutiere, conducătorii auto au atât drepturi, cât şi obligaţii (îndatoriri). Vom constata că obligaţiile unora devin drepturi pentru alţii. Putem clasifica obligaţiile conducătorilor auto astfel:

1. obligaţii generale
2. obligaţii privind echipamentul distinctiv de protecţie
3. obligaţii privind documentele de călătorie
4. obligaţii înainte de plecarea în cursă
5. obligaţii privind oprirea la semnal
6. obligaţii în cazul rămânerii în pană
7. obligaţii privind verificarea medicală
8. obligaţiile conducătorilor auto începători
9. obligaţii privind portul centurii de siguranţă
10. obligaţii privind raporturile cu Poliţia
11. obligaţii pe timpul deplasării
12. obligaţii în caz de accident

**Obligaţii generale**

* să nu afecteze fluenţa şi siguranţa circulaţiei
* să nu pună în pericol viaţa şi integritatea sa şi a celorlalţi participanţi la trafic
* să nu aducă prejudicii proprietăţii publice şi private

1. **Obligaţii privind echipamentul distinctiv de protecţie**

* casca
* vesta reflectorizantă (pentru autovehiculele cu masa mai mare de 3,5 tone)

1. **Obligaţii privind documentele de călătorie**

Conducătorul auto este obligat să aibă asupra sa:

* actul de identitate
* permisul de conducere
* certificatul de înmatriculare cu ITP valabil
* asigurarea RCA
* atestatul profesional (dacă este cazul)
* foaia de parcurs şi documentele mărfii transportate (unde este cazul)

1. **Obligaţii înainte de plecarea în cursă**

* să verifice funcţionarea sistemului de lumini, de semnalizare, precum şi a instalaţiei de climatizare
* să verifice nivelul lichidelor (ulei, de frână, de spălare a parbrizului)
* să verifice pneurile.

1. **Obligaţii privind oprirea la semnal**

Să oprească în mod obligatoriu autovehiculul la semnalul:

* poliţistului rutier şi de frontieră;
* agentului de cale ferată, la trecerile la nivel
* lucrătorului de drumuri, în zona lucrărilor la partea carosabilă
* conducătorilor coloanelor militare sau ai grupurilor organizate de pietoni
* membrilor patrulelor şcolare de circulaţie, la trecerile pentru pietoni din apropierea şcolilor
* nevăzătorilor, prin ridicarea bastonului alb atunci când aceştia traversează strada
* semaforului electric, atunci când acesta interzice trecerea
* care interzice trecerea la trecerile de nivel de la calea ferată

1. **Obligaţii în cazul rămânerii în pană**

* să scoată autovehiculul în afara părţii carosabile sau cât mai pe dreapta şi să acţioneze imediat pentru repararea sau remorcarea acestuia dacă autovehiculul nu poate fi scos în afara părţii carosabile, conducătorul auto (va opri motorul, va acţiona frâna de ajutor, va cupla într-o treaptă de viteză inferioară) va pune în funcţiune luminile de avarie şi va instala triunghiurile reflectorizante (în faţă şi în spate la 30 m)

1. **Obligaţii privind verificarea medicală**

Examinarea medicală şi psihologică se realizează în scopul certificării stării de sănătate, a calităţilor fizice şi a aptitudinilor necesare unui conducător de autovehicul sau tramvai.

Examinarea medicală şi psihologică se realizează în vederea:

1. aprobării prezentării la examen pentru obţinerea permisului de conducere;
2. obţinerii certificatului de atestare profesională pentru conducătorii de autovehicule şi tramvaie;
3. verificării periodice, conform reglementărilor în vigoare (în funcţie de grupe de vârstă: 18-45 de ani - controlul periodic se va efectua conform Anexei 2 din Ordinul 447/2003; peste 45 de ani - controlul periodic medical se va face la 1 an, iar controlul psihologic la 3 ani)
4. preschimbării permisului de conducere - la 10 ani.
5. **Obligaţiile conducătorilor auto începători** (cu o vechime mai mică de 1 an)

* să circule, în afara localităţilor, cu o viteză mai mică cu 20 KM/h decât viteza maximă admisă pentru categoria din care face parte autovehiculul condus;
* să aplice semnul distinctiv (disc de culoare galbenă cu semnul exclamării în mijloc) - la parbriz în partea din dreapta jos şi pe lunetă în partea din stânga jos.

1. **Obligaţii privind portul centurii de siguranţă**

Conducătorii şi pasagerii autovehiculelor, care ocupă locuri prevăzute prin construcţie cu centuri de siguranţă, sunt obligaţi să le poarte în timpul circulaţiei pe drumurile publice, atât în localităţi, cât şi în afara acestora.

Copiii cu vârsta sub 12 ani sau cu înălţimea sub 150 cm trebuie să poarte centuri de siguranţă adaptate greutăţii şi dimensiunilor lor, iar cei cu vârsta sub 3 ani se transportă numai în dispozitive de reţinere omologate.

Sunt exceptaţi de la portul centurii de siguranţă:

* conducătorii auto pe timpul manevrei de mers înapoi
* femeile în stare vizibilă de graviditate
* conducătorul auto care execută serviciul de transport public de persoane, în regim de taxi - numai atunci când transportă pasageri
* instructorii auto şi examinatorii în timpul orelor de instruire sau de examinare
* persoanele care au certificat medical din care să rezulte afecţiunea de care suferă şi care contraindică purtarea centurii de siguranţă (11 boli); sunt obligaţi să aibă asupra lor certificatul medical.

1. **Obligaţiile privind raporturile cu Poliţia**

* să oprească la semnalul regulamentar
* să înmâneze actele solicitate de către poliţist
* să permită poliţistului rutier să verifice autovehiculul, precum şi identitatea pasagerilor aflaţi în autovehicul atunci când există indicii despre savârşirea unor fapte penale sau contravenţionale
* să se supună testelor de rigoare la solicitarea poliţistului rutier
* să anunţe cea mai apropiată unitate de poliţie precum şi administratorul drumului atunci când au cunoştinţă despre existenţa unui obstacol sau a oricărei situaţii periculoase pentru fluenţa şi siguranţa circulaţiei
* proprietarul sau deţinătorul unui vehicul este obligat să comunice poliţiei rutiere, la cererea acesteia şi în termenul solicitat, identitatea persoanei căreia i-a încredinţat vehiculul pentru a fi condus pe drumurile publice.

1. **Obligaţii pe timpul deplasării**

* să circule cât mai pe dreapta, numai pe drumurile publice pe care le este permis accesul, în sensul de circulaţie, cu respectarea semnificaţiei semnalizării rutiere şi a regulilor de circulaţi e.

**12**. **Obligaţii în caz de accident**

Vom da în primul rând definiţia accidentului:

Accidentul de circulaţie este evenimentul care întruneşte cumulativ următoarele condiţii:

a) s-a produs pe un drum deschis circulaţiei publice ori şi-a avut originea într-un asemenea loc;

b ) a avut ca urmare decesul, rănirea uneia sau a mai multor persoane ori avarierea a cel puţin unui vehicul sau alte pagube materiale;

1. în eveniment a fost implicat cel puţin un vehicul în mişcare;
2. s-a produs ca urmare a încălcării unei reguli de circulaţie.

**Obligaţii** în caz de accident **cu victime:**

* să oprească
* să anunţe imediat Poliţia (telefon 112)
* să nu modifice starea locului sau să şteargă urmele accidentului
* să nu schimbe poziţia autovehiculelor implicate în accident
* să nu părăsească locul faptei
* să nu consume alcool, stupefiante sau medicamente cu efecte similare acestora după producerea accidentului şi până la testarea concentraţiei alcoolului în aerul expirat sau recoltarea probelor biologice; în situaţia în care nu se respectă acestea, se va considera că rezultatele testului sau analizelor probelor biologice reflectă starea conducătorului auto în momentul accidentului

**Obligaţii** în caz de accident soldat numai **cu avarii (fără victime):**

* să scoată imediat vehiculul în afara părţii carosabile sau cât mai aproape de bordură sau acostament, semnalizându-1 corespunzător
* să se prezinte în cel mult 24 de ore la unitatea de poliţie de pe raza căreia s-a produs accidentul în vederea întocmirii documentelor de constatare şi eliberării autorizaţiei de reparaţie.

Proprietarul sau deţinătorul al cărui autovehicul, remorcă sau tramvai a fost avariat în alte împrejurări decât într-un accident de circulaţie este obligat să anunţe imediat poliţia de pe raza căreia s-a produs evenimentul, pentru întocmirea documentelor de constatare.

***Interdicţiile conducătorilor auto*** (art. 148 din Regulament)

Conducătorilor auto le este interzis:

* să conducă fară permis sau dovadă înlocuitoare
* conducătorului auto, precum şi pasagerul din dreapta sa, nu au voie să transporte animale în braţe
* lăsarea liberă a volanului
* folosirea telefonului mobil în timpul mersului
* să aibă în timpul mersului manifestări care să-i distragă atenţia
* să folosească în mod abuziv claxonul
* să arunce obiecte pe partea carosabilă
* să aibă aplicate reclame, folii pe parbriz, lunetă sau pe faruri, stopuri, care restrâng sau estompează vizibilitatea în timpul mersului, precum şi diminuarea eficacităţii dispozitivelor de semnalizare şi semnalizare luminoasă
* să intre pe un drum public modernizat cu noroi pe roţi
* să circule cu autovehicule care emit noxe peste limita admisă (limita admisă pentru noxele emise este 1)
* să circule cu un autovehicul cu plăcuţele cu numere de înmatriculare deteriorate ori neconforme cu standardul (plăcuţele de înmatriculare să fie vizibile şi lizibile)
* să circule cu autovehiculul avariat mai mult de 30 de zile de la data producerii avariei
* să folosească triunghiurile reflectorizante sau luminile de avarie în mod nejustificat sau pentru a simula o rămânere în pană în locurile unde oprirea ori staţionarea sunt interzise
* să transporte copii în vârstă de până la 12 ani pe scaunul din faţă al autovehiculului, chiar dacă sunt ţinuţi în braţe

- să circule cu anvelope ce au alte dimensiuni decât cele prevăzute în certificatul de înmatriculare, ori care prezintă tăieturi, rupturi sau care sunt uzate peste limita admisă (1,6 mm).